- Hindi News
- National
- इंजीनियर्स एसोसिएशन ने इंजीनियर कर्मचारियों के पद बढ़ाने के लिए आरईआरसी में दायर की याचिका
इंजीनियर्स एसोसिएशन ने इंजीनियर कर्मचारियों के पद बढ़ाने के लिए आरईआरसी में दायर की याचिका
सिटी रिपोर्टर. जयपुर| प्रदेशमें उपभोक्ताओं की संख्या बढ़ने के बावजूद इंजीनियर कर्मचारियों के पद नहीं बढ़ाने के विरोध में आरएसईबी इंजीनियर्स एसोसिएशन ने राजस्थान विद्युत विनियामक आयोग (आरईआरसी) में याचिका दाखिल की है। याचिका में एसोसिएशन ने स्टाफिंग पैटर्न के तहत उपभोक्ताओं की संख्या में बढ़ोतरी के साथ ही इंजीनियरों कर्मचारियों के पद बढ़ाने की भी दलील दी है, ताकि उपभोक्ताओं को दिक्कत नहीं हो। आरएसईबी इंजीनियर्स एसोसिएशन ने याचिका में बताया है कि आरईआरसी की ओर से जयपुर डिस्कॉम, अजमेर डिस्कॉम जोधपुर डिस्कॉम को लाइसेंस देने के दौरान उपभोक्ताओं की सुविधा के लिए निर्देश दिए थे। उपभोक्ताओं की संख्या लगातार बढ़ रही है, लेकिन सबडिवीजन, इंजीनियर कर्मचारियों की संख्या में इजाफा नहीं होे रहा है। इससे उपभोक्ताओं को भी दिक्कत झेलनी पड़ती है। बिजली कंपनियों में वर्क लोड बढ़ने पर हर जिले में आवासीय बिजली इंजीनियर होना चाहिए, लेकिन यह पद है ही नहीं। इसके अलावा बिजली कंपनियों में उपभोक्ताओं की संख्या सुविधाओं के लिए कई नए पद सृजित करने हैं, लेकिन पद पोस्टिंग नहीं होे पाई है। आरएसईबी इंजीनियर्स एसोसिएशन की याचिका पर आरईआरसी ने आगामी कार्यवाही शुरू कर दी है।
tgl_Latn sot_Latn hin_Deva hin_Deva hin_Deva